Document ID: 32005R0386

KOMMISSIONENS FORORDNING (EF) Nr. 386/2005
af 8. marts 2005
om ændring af flere forordninger for så vidt angår den kombinerede nomenklaturs koder for visse frugter og grøntsager og for visse forarbejdede frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter (1), særlig artikel 2, stk. 1, og
ud fra følgende betragtninger:
(1)
Kommissionens forordning (EF) nr. 1810/2004 af 7. september 2004 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (2) indeholder ændringer af den kombinerede nomenklatur bl.a. for visse frugter og grøntsager og visse forarbejdede frugter og grøntsager.
(2)
Forordninger om ændring af bilag I til Rådets forordning (EØF) nr. 2658/87 (3) har også i de foregående år ændret den kombinerede nomenklatur for visse frugter og grøntsager og for visse forarbejdede frugter og grøntsager, men ikke alle disse ændringer er afspejlet i følgende forordninger vedrørende de fælles markedsordninger for frugt og grøntsager og forarbejdede frugter og grøntsager: Kommissionens forordning (EØF) nr. 1591/87 af 5. juni 1987 om fastsættelse af kvalitetsnormer for hovedkål, rosenkål, bladselleri, spinat og blommer (4), Kommissionens forordning (EØF) nr. 1677/88 af 15. juni 1988 om fastsættelse af kvalitetsnormer for agurker (5), Rådets forordning (EF) nr. 399/94 af 21. februar 1994 om særlige foranstaltninger for tørrede druer (6), Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager (7), Kommissionens forordning (EF) nr. 1555/96 af 30. juli 1996 om gennemførelsesbestemmelser til ordningen for anvendelse af tillægsimporttold for frugt og grøntsager (8) og Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager (9).
(3)
Forordning (EØF) nr. 1591/87, (EØF) nr. 1677/88, (EF) nr. 399/94, (EF) nr. 3223/94, (EF) nr. 1555/96 og (EF) nr. 1961/2001 bør ændres i overensstemmelse hermed.
(4)
Ændringerne bør anvendes fra samme tidspunkt som forordning (EF) nr. 1810/2004.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager og Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EØF) nr. 1591/87 affattes således:
»Kvalitetsnormerne for følgende produkter findes i bilag I, II, III og IV:
-
hovedkål henhørende under KN-kode 0704 90
-
rosenkål henhørende under KN-kode 0704 20 00
-
bladselleri henhørende under KN-kode 0709 40 00
-
spinat henhørende under KN-kode 0709 70 00.«
Artikel 2
Artikel 1, stk. 1, i forordning (EØF) nr. 1677/88 affattes således:
»Kvalitetsnormerne for agurker henhørende under KN-kode 0707 00 05 er anført i bilaget.«
Artikel 3
Artikel 1, stk. 1, i forordning (EF) nr. 399/94 affattes således:
»Særlige foranstaltninger til forbedring af kvaliteten af tørrede druer af EF-oprindelse henhørende under KN-kode 0806 20 10 og 0806 20 30 vedtages efter proceduren i artikel 4«.
Artikel 4
I del A i bilaget til forordning (EF) nr. 3223/94 foretages følgende ændringer:
1)
I femte række i tabellen ændres KN-koderne for friske søde appelsiner »ex 0805 10 10, ex 0805 10 30 og ex 0805 10 50« til »ex 0805 10 20«.
2)
I tiende række i tabellen ændres KN-koderne for æbler »ex 0808 10 20, ex 0808 10 50 og ex 0808 10 90« til »ex 0808 10 80«.
Artikel 5
I bilaget til forordning (EF) nr. 1555/96 foretages følgende ændringer:
1)
I femte række i tabellen ændres KN-koderne for appelsiner »ex 0805 10 10, ex 0805 10 30 og ex 0805 10 50« til »ex 0805 10 20«.
2)
I tiende række i tabellen ændres KN-koderne for æbler »ex 0808 10 20, ex 0808 10 50 og ex 0808 10 90« til »ex 0808 10 80«.
Artikel 6
I artikel 7, stk. 2, tredje afsnit, i forordning (EF) nr. 1961/2001 foretages følgende ændringer:
1)
Femte led affattes således:
»-
appelsiner henhørende under KN-kode 0805 10 20«.
2)
Ellevte og tolvte led affattes således:
»-
citroner (Citrus limon, Citrus limonum) henhørende under KN-kode 0805 50 10
-
limefrugter (Citrus aurantifolia) henhørende under KN-kode 0805 50 90«.
3)
Fjortende led affattes således:
»-
æbler henhørende under KN-kode 0808 10 10 og 0808 10 80«.
Artikel 7
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. marts 2005.

Labels: 7
3
17